text: Í august í 2020 skuldi KÍ spæla Champions League-undankappingardyst móti Slovan Bratislava, men tann dysturin bleiv av ongum. Nú kunnu feløgini bæði enda í sama bólki í Conference League
text: #000002
text: Tað bleiv til eina venjing á vøllinum í Klaksvík, við Djúpumýrar, men so ikki meira enn tað. Nú kunnu KÍ og Slovan Bratislava enda í sama bólki í Conference League
text: #000003
text: Men tað verður, sum sagt, í Conference League, at KÍ fer at spæla seks dystir í heyst. Tíðliga seinnapartin í dag verður lutakast í smáríkinum á suðurstrondini í Fraklandi, Monako, har drigið verður um, hvør skal spæl móti hvørjum í bólkaspælinum.
text: #000005
text: Tað eru eisini gamlir kenningar, sum KÍ kann møta. Eitt av hesum liðum er liðið úr slovakiska høvuðsstaðnum, Slovan Bratislava. Hetta kundi blivið tveir áhugaverdir dystir – serliga tá hugsað verður um dystin í august í 2020, ið ongantíð varð leiktur.
text: #000006
text: Hetta var í koronutíðini, og ein í ferðaliðnum hjá slovakiska meistaraliðnum var testaður positivt fyri koronu, og so mátti alt liðið antin fara í sóttarhald ella fara av landinum. Tó kom UEFA fram til, at Slovan skuldi fáa ein møguleika afturat at senda eitt lið til Føroya, sum vóru spælarar úr U23-hópinum umframt nakrir spælarar, ið høvdu verið í sóttarhaldi vegna korona, men her var søgan enn einaferð tann sama, tá ein spælari varð testaður positivur fyri korona við komu á flogvøllinum, og so mátti hetta ferðalagið eisini fara í sóttarhald.
text: #000007
text: UEFA hevði útsett dystin í tveir dagar, men tá ið dystur skuldi spælast í Klaksvík hendan fríggjadagin í august, so møtti einki útilið upp í Klaksvík. Ferðalagið hjá Slovan Bratislava fór heldur av landinum hendan dagin, og sendu eina klagu – fyrst til UEFA og síðan til ítróttardómstólin, CAS, men sakin varð víst burtur.
text: #000008
text: Sostatt vann KÍ hendan dystin 3-0 á skrivaraborðinum, og tað vakti stóra vreiði og ónøgd í slovakiska felagnum og hjá fjepparum, sum millum annað skrivaðu nógv ljót boð á Twitter og øðrum sosialum miðlum um KÍ og um Føroyar, eftir at aðalstjórin og eigarin í felagnum, Ivan Kmotrík, yngri, greiddi miðlunum í heimlandinum frá, at teir vóru offur fyri einari ráðagerð frá føroysku myndugleikunum og KÍ, sum hann skýrdi høvdu lagt fótonglar fyri sær og felag sínum, Slovan Bratisava.
text: #000009
text: Aðalstjórin og eigarin av Slovan Bratislava, Ivan Kmotrik, yngri, var ikki blíður við føroyskar myndugleikar og KÍ, tá liðið lendi aftur í Bratislava fríggjadagin 21. august í 2020 (Mynd: TASR)
text: #000011
text: Undan lutakastinum í dag er greitt, at KÍ er í fjórða styrkisbólki, har lið sum Slovan Bratislava, og ein annar gamal KÍ-kenningur, Bodø/Glimt, eru at finna í potti tvey. Í potti tvey eru eisini Aston Villa úr Onglandi og Fiorentina úr Italia. Í fyrsta potti er millum annað Ferencvaros, sum KÍ byrjaði sítt evropeiska ævintýr ímóti. Í fyrsta potti finna vit eisini Fenerbahce og franska Lille
text: #000012
text: Hetta eru liðini, sum hava vunnið sær luttøku at spæla í Europa Conference League í ár:
text: #000014
text: Fótbóltsskýlið nr 22 – Hallur Hansson
text: #000017